
Palia lingvo 


/» Tiu ĉi artikolo temas pri la prakrita lingvo Palio. Pri la ĉevalkurado en Sieno, vidu la artikolon 
Palio (Sieno). 


Palio aŭ la palia lingvo estas mezhinda lingvo kaj la 
plej frua sankta lingvo de budhismo. La budho 
Gotamo, kiu loĝis en Norda Hindio, parolis almenaŭ 
unu formon de prakrito, eble plurajn; la budhisma 
kanono de la teravado, la unua versio de la Tripitako), 
estis redaktita en normigita prakrito, kiun uni nomis 
tutsimple "tekstlingvo" - en tiu lingo pali-bhasa, 
poste pli mallonge pali (kio do fakte signifas 
"teksto"). 

Palio estas parenca al Sanskrito, sed ne estas ido de 
Sanskrito; la prahinda, el kiu ĝi devenis, estis verŝajne 
pli proksima al la veda ol al la sanskrita. La buŝa 
instmado de la Budho en Palio venis al 
Cejlono/Srilanko en la 4-a jarcento a.K., kaj tie ĝi 
estas skribe fiksita kelkajn jarcentojn poste (vidu 
Tripitako). E1 Hindio kaj Cejlono, la lingvo disvastiĝis 
en multajn landojn, precipe al la regiono tiam nomata 
palie Suvanna-bhŭmi, sanskrite Suvarna-bhŭmi. "Or-lando", kie nun estas Birmo, Siamo/Tajlando, Laoso kaj 
Kamboĝo. 

Krom la Tripitakon, oni verkis en Palio multajn postkanonajn tekstojn. La unua estis Milinda-pahha ("La 
demandoj de Milinda"), pri dialogo inter la monaĥo Nagasena kaj la greka reĝo Menandros (en Palio: 
Milinda), kiu regis en Baktrio en la nordokcidenta parto de la hinda subkontinento. Grava paliverkisto, 
ĉirkaŭ mil jarojn post la Budho, estas Buddhaghosa (5-a jarcento p.K.), kiu verkis unue la dikan 
kompendion Visuddhi-magga ("Vojo de la puriĝo"), kaj poste longajn komentariojn al multaj tekstoj de la 
Tripitako (surbaze de antaŭa komentario en la sinhala, nun malaperinta); lin postsekvis la pli juna 
komentariisto Dhammapala. La birma monaĥo Ledi Sayadaw verkis palilingvajn disertaciojn ankoraŭ antaŭ 
ĉirkaŭ cent jaroj. 

Fine de la 19a jarcento, fondiĝis en Britio Pali Text Society, por eldoni la paliajn tekstojn en originalo 
(latinlitere) kaj en angla traduko. 

Hodiaŭ, multaj homoj ankoraŭ lernas la lingvon. Oni regule recitadas en ĝi en theravadbudhismaj temploj. 
La palilingva vikipedio havas la adreson <http://pi.wikipedia.org/wiki> 

■ Lingvistiko 

■ Listo de lingvoj 

■ Lingva familio 


Elŝutita el "https://e 0 .wikipedia. 0 rg/w/index. php?title=Palia_lingvo&oldid=6956155" 


Ĉi tiu paĝo estis lastafoje redaktita je 09:30, 8 maj. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 




